Odense Adresse-Contoirs Efterretninger, 1809-07-04
Indenlandske Efterretninger. Under 23 Juni er udkommet to meget mærkelige Forordninger. Den ene angaaende en overordentlig Jnddragelse af en betydelig Summe Danske Kourantsedler. Dens Hovedindhold er følgende: For at give Kourantbanken de fornødne Midler i Hænde til den tilsigtede overordentlige Jnddragelse af Bankosedler, har Hs. Majestæt allernaadigst paalagt og bemyndiget Finantskollegiet til at udstæde og til samme at overdrage rentebærende Effecter til et Beløb af 8,000,000 Rd. Species og 2500,000 Rd. Kourant, under Hs. Majestæts allerhøieste Garantie, som Over=Bank-Directionen skal see afsatte efterhaanden paa den fordeelagtigste Maade. disse Effecters Forrentelse og Afdrag paa Kapitalen, saavidt dette finder Sted, har Hs. Majestæt allernaadigst føiet den Foranstaltning, at en nye og sikker Stats-Jndtægt tilveiebringes, som ene er bestemt til dette Øiemed, og derfor strax, ligesom den indkommer, umiddelbar og med dens fulde Beløb oppebæres af Kourantbanken, for efter de den givne Forskrifter allene til denne Hensigt at anvendes. Af den ovennævnte Kapital skal funderes Effecter for det første til et Beløb af 8,000,000 Rd., deels i Species, deels i Kourant, nemlig A) Rentebærende Obligationer, hvis Kapital efterhaanden i et vist Antal Aar (nemlig i 18 paa hinanden følgende) afbetales, med 4 pr. Ct. aarlig Rente. Tilbagebetalingen skeer ved aarlig Trækning af et vist Antal Numere. B) Bestandig transportable Bank fonds, som deri ere af samme Beskaffenhed, som de allerede oprettede bestandig transportable Statsfonds, at Kapitalen ikke afbetales, men allene ved Transport kan overdrages fra Eier til Eier; men tillige ere consignable, det er: at de kunne bestemmes til visse personlige eller reelle Friheders og Rettigheders Erhvervelse, i Overeensstemmelse med den under Dags Dato udgangne særskilte Anordning. Disse skulle bestaae i 1) en Summe af 2,500,000 Rd. D. C., som bære 4 1/2 pr. Ct. aarlig Rente i D. C., hvilke efter 15 Aars Forløb forvandles til 4 pr. Ct. i Spec. 2) En Summe, af 3,140,000 Rd. Species (hvoraf svares 3 1/2 pr. Ct. Species). Disse Bankfonds skulle dog fra den Tid af, da Renten af de Førstnævnte forandres til 4 pr. Ct. Species, ligeledes bære 4 pr. Ct. aarlig i Spec. 3) En Summe, af 820,000 Rd. Spec. med 4 pr. Ct. aarlig Rente. For de øvrige 2,5000,000 Rd. Spec. kan endnu i Tiden efter Hs. Majestæts nærmere allern. Bestemmelse, udstædes Effecter af samme eller forandret Beskaffenhed, hvilke dog hvile paa samme Sikkerhed, nemlig den i Anordningens 3 5 benævnte nye Jndtægt. - De paa denne Maade indkommende Courant Banksedler blive nemlig enten tilintetgjorte eller anvendte som en Banken tilhørende Kapital, der gjøres frugtbringende ved Udlaan paa sikre Panter, gode Activers Erhvervelse eller Jndkjøb af Effecter; dog skal alt hvad ved denne Anvendelsesmaade for Banken erhverves, ligeledes udelukkende være bestemt til Courant Banksedlers Inddragelse eller til at forøge Bankens Formue, som hefter for deres Realisation. Endskjøndt den Jndtægt, som til Courant Banken vorder henlagt, er af et sikkert og tilstrækkeligt Beløb til at forrente samtlige derpaa fundeerte Effecter og Fonds a., saa vil Hs. Majestæt dog end ydermere allern. garantere og forsikre Couranthanken de til samtlige herpaa bestemte Betalinger fornødne Jndtægters fulde aarlige Beløb, saaledes, at om nogen Tid den fulde Summe ikke skulde indkomme, eller ikke rette Tid indkomme, det Manglende skal erstattes af Hs. Majestæts Finantser, og alle Statens Jndtægter altsaa hefte og tjene til Sikkerhed forde ovennævnte Effecters og Fonds rigtige Forrentelse og Afbetaling, saavidt Afdrag finder Sted. Fremmede kunne med samme Rettigheder som danske Undersaatter deeltage i disse Fonds.